Diari Oficial de la Generalitat Valenciana


Sumari del DOGV 4616, del 27-10-2003 (2003/11748)

DECRET 215/2003, de 24 d'octubre, del Consell de la Generalitat, pel qual cessen, nomenen i ratifiquen vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4616

Data del DOGV
:   27-10-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/11152


Data del document
:   24-10-2003

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana

DECRET 215/2003, de 24 d'octubre, del Consell de la Generalitat, pel qual cessen, nomenen i ratifiquen vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2003/M11364]
  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell de la Generalitat, establix que l'òrgan de govern i administració de l'Entitat de Sanejament és el Consell d'Administració, integrat per un president, un vicepresident i set vocals.
  
Després de les últimes eleccions municipals i autonòmiques, celebrades el maig de 2003, s'ha procedit a la formació del nou govern autonòmic així com a la constitució de les corporacions locals, la qual cosa ha comportat la consulta a les distintes administracions perquè ratificaren els seus representants actuals en el Consell d'Administració o en designaren nous membres.
  
El Decret 71/2003, de 21 de juny, del Consell de la Generalitat, determina el nombre i denominació de les conselleries en què s'organitza l'administració de la Generalitat, i la Conselleria d'Obres Públiques, Urbanisme i Transports passa a denominar-se Conselleria d'Infraestructures i Transport, la Conselleria de Medi Ambient a denominar-se Conselleria de Territori i Habitatge i la Conselleria d'Economia i Hisenda a denominar-se Conselleria d'Economia, Hisenda i Ocupació, entre altres.
  
El citat article 7 de l'Estatut aprovat pel Decret 170/1992 establix que serà president del Consell d'Administració el conseller d'Obres Públiques, Urbanisme i Transports (ara, d'Infraestructures i Transport), i tindrà la vicepresidència el conseller de Medi Ambient (ara, de Territori i Habitatge), així com que formaran part del Consell d'Administració de l'Entitat un representant de cada una de les següents conselleries, a proposta dels consellers respectius: un d'Infraestructures i Transport, un de Territori i Habitatge i un d'Economia, Hisenda i Ocupació; tres representants de l'administració local, a proposta de la Federació Valenciana de Municipis i Províncies, i un representant de l'administració de l'estat, a proposta del delegat del govern a la Comunitat Valenciana. Els set vocals seran nomenats pel Consell de la Generalitat.
  
Per tot això, a proposta del conseller d'Infraestructures i Transport i després de la deliberació del Consell de la Generalitat, en la reunió del dia 24 d'octubre de 2003,
  
DECRETE
  
Article 1
  
El cessament dels vocals següents del Consell d'Administració de l'Entitat Pública de Sanejament d'Aigües Residuals de la Comunitat Valenciana, i agrair-los els servicis prestats:
  
- Pilar Máñez Capmany, com a representant de la Conselleria de Medi Ambient.
  
- Manuel Corredor Sanchís, com a representant de l'administració local.
  
- Vicente Rodes Amorós, com a representant de l'administració local.
  
Article 2
  
Ratificar en el seu càrrec com a vocals del Consell d'Administració de l'Entitat de Sanejament d'Aigües Residuals de la Comunitat Valenciana:
  
- Pedro Marco Segura, com a representant de la Conselleria d'Infraestructures i Transport.
  
- Araceli Muñoz Malo, com a representant de la Conselleria d'Economia, Hisenda i Ocupació.
  
- Fernando Giner Giner, com a representant de l'administració local.
  
- Javier Ferrer Polo, com a representant de l'administració de l'estat.
  
Article 3
  
Nomenar vocals del Consell d'Administració de la Entitat Pública de Sanejament d'Aigües Residuals de la Comunitat Valenciana:
  
- Cristina Serrano Mateo, com a representant de la Conselleria de Territori i Habitatge.
  
- José Joaquín Ripoll Serrano, com a representant de l'administració local.
  
- Enrique Crespo Calatrava, com a representant de l'administració local.
  
En virtut del que disposa l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell de la Generalitat, els nous vocals exerciran les seues funcions pel temps que resta fins a completar el període de quatre anys per al qual van ser nomenats els vocals que substituïxen, és a dir, fins al 17 de desembre de 2004, sense perjuí que puguen ser nomenats novament per períodes de quatre anys, o remoguts en qualsevol moment, a proposta de les administracions que representen, i del seu dret a dimitir o renunciar a la seua condició.
  
Per tot això, la composició actual del Consell d'Administració és la següent:
  
President: José Ramón García Antón.
  
Vicepresident: Rafael Blasco Castany.
  
Vocals:
  
- Pedro Marco Segura.
  
- Cristina Serrano Mateo.
  
- Araceli Muñoz Malo.
  
- Fernando Giner Giner.
  
- José Joaquín Ripoll Serrano.
  
- Enrique Crespo Calatrava.
  
- Javier Ferrer Polo.
  
València, 24 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller d'Infraestructures i Transport,
  
JOSÉ RAMÓN GARCÍA ANTÓN